runetrust/blame-folketinget-dk huggingface dataset:
Aage Frandsen (SF), 2000-04-14:
Og selv om vi har fået lidt at vide om, hvordan f.eks. Venstre ville have finansieret ordningen, henstår der stadig dette spørgsmål: Kunne vi være sikre på, at vi ville have et arbejdsmarkedsuddannelsessystem, som havde de ressourcer i sig, som er nødvendige for, at man kan få efteruddannet den arbejdskraft, som det er nødvendigt at få efteruddannet?
Henrik Dahl (LA), 2020-05-13:
Vi mener, at samspillet med su og taxameteret kan skabe noget, som jeg simpelt hen ikke ved hvad hedder på dansk, men som hedder perverse incentives på engelsk, altså forkerte incitamenter til at skabe kunstige uddannelser, der tiltrækker studerende mest for medgiftens skyld så at sige og ikke for uddannelsens skyld.
Ove Hygum (S), 1999-05-05:
Jeg vil ønske forslagsstillerne til lykke med det nye samarbejde, der nu markeres med de partier, der har udtrykt støtte til det fremsatte forslag, og i øvrigt benytte lejligheden til at sige, at det, der står i den finanslovaftale, som regeringen har indgået med de fire borgerlige partier, er, at parterne var enige om, at temaet - en væsentlig forbedring af mulighederne for at tilrettelægge lærernes arbejdstid mere fleksibelt - skulle indgå i de kommende overenskomstforhandlinger med lærerne.
Mogens Jensen (S), 2023-11-10:
Det her handler om, at når vi har store streamingtjenester, som tjener rigtig mange penge på det danske mediemarked og egentlig også på at bruge indhold og tilbyde indhold, som er produceret i Danmark og med udgangspunkt i danske filmstøttesystemer, så er der kun rimelighed i, at de her streamingtjenester også bidrager til at sikre, at den produktion kan fortsætte og blive stærkere i fremtiden.
Mariann Fischer Boel (V), 2001-10-11:
Jeg vil godt støtte et lille sympatisk forslag, som Socialdemokratiets ordfører i detaljen har gjort rede for indholdet af, og så bare meddele, at Venstre bestemt støtter forslaget, både ud fra nogle logiske betragtninger og ud fra nogle betragtninger om, at der altså er en vis lettelse af nogle administrative byrder i det her forslag.
Morten Homann (SF), 2003-05-09:
, så folk uden for arbejdsmarkedet kommer også til at være med til at betale regningen, og jeg må minde hr. Mikkel Dencker om, at en del af måden, det her bliver finansieret på - selv hvis glansbillederne holder - jo er ved, at man skærer ned i væksten i de offentlige udgifter, og at det dermed bliver sværere at dække de sociale udgifter, som f.eks. pensionisterne har gavn af.
Jens Peter Vernersen (S), 1998-06-04:
Jeg tror, det er vigtigt at slå fast, at hvis der er beregninger, som ikke er fremlagt, og som man har konkret viden om, må man komme frem med disse beregninger her i Folketinget, for vi har mindst lige så stor interesse som alle andre i at se beregninger, der viser noget andet end det, vi er bekendt med på nuværende tidspunkt.
Per Stig Møller (KF), 2002-03-13:
Det, der bliver spurgt om her, er nedskæringer til ulandene og sygehusenes opgradering i 2002, og der svarer de to tal 1,5 mia. kr. her og 1,5 mia. kr. der til hinanden, og jeg er da også glad for at konstatere, at Socialdemokratiet vil stemme for bevillingen til sygehusene.
Holger K. Nielsen (SF), 2019-02-28:
Og der har Saudi-Arabien jo været meget oppe som et eksempel på et land, man ikke burde gå ind og sælge våben til, et regime, som i enhver henseende er umenneskeligt, både internt i forhold til egen befolkning – tænk på Khashoggiaffæren – men jo ikke mindst i forhold til konflikten i Yemen, som er en af de mest blodige konflikter, der er i øjeblikket, en af de mest umenneskelige konflikter, der er i øjeblikket.
Mikkel Dencker (DF), 2013-02-19:
Jeg noterede mig, da ordføreren holdt sit indlæg her til at begynde med, at hun bebrejdede Dansk Folkeparti, at vi i de 10 år, hvor der var et VOK-flertal her i Folketinget, ikke fik gennemført de ting, som foreslås her i beslutningsforslaget.
Line Barfod (EL), 2004-05-11:
Tværtimod er det, der er lagt op til i det nye Danmark, et Danmark, hvor der skal være en lang række kommuner, som skal stå for en række tilbud, som skal indhente tilbud fra forskellige leverandører osv., altså en markedsstyring af det her område, og det, vi er meget nervøse for, er, at med den markedsstyring, man så gerne vil have, bliver det de handicappede og familier med handicappede børn, der kommer i klemme.
Henrik Dam Kristensen (S), 2015-02-17:
For det syvende har regeringen afsat 2 mio. kr. årligt i årene fra 2013 til 2015 til at gennemføre en handlingsplan mod arbejdsulykker i byggeriet med 50 forskellige initiativer, som er udarbejdet af arbejdsmarkedets parter og repræsentanter for Dansk Byggeri og Arbejdstilsynet.
Anders Samuelsen (LA), 2019-04-25:
Jeg vil hellere gå den vej, som jeg selv har valgt som udenrigsminister, nemlig egentlig arbejde efter det princip, som hr. Holger K. Nielsen ønsker skal knæsættes på den her måde, nemlig at der skal være et bredt flertal bag, gerne over to tredjedeles flertal.
Margrete Auken (SF), 1998-02-04:
Man vil så gøre det på den måde, at vi i forlængelse af dette også får kigget på muligheden for at lavet en organisation, der kan arbejde dynamisk med det her - om det skal være et råd, eller hvordan det skal gøres, må vi finde ud af - så man har børneorganisationer og forskellige andre med, som kan prøve at udvikle feltet.
Tom Behnke (FP), 1997-12-02:
I Fremskridtspartiet synes vi, det er pinligt, at det kan afsløres, at efter at kommunerne har haft arkitektkonkurrencer om nyt rådhus eller et nyt kunstmuseum eller noget så simpelt som et plejehjem eller for den sags skyld en børneinstitution, ja, så kan det, efter at de pågældende byggerier er opført, konstateres, at man eksempelvis stadigvæk ikke sørger for at få døre, der er brede nok til, at senge kan komme ind og ud med liggende folk til plejehjemmet, og at man ikke sørger for, at toiletfaciliteter, elevatorer, spiserum osv. er sådan indrettet, at folk, der sidder i kørestol, også kan komme rundt.
Martin Lidegaard (RV), 2014-11-28:
Nu vil jeg så sige – sådan er det altid, når man giver interviews til pressen – at jeg da er ked af, at Berlingske ikke også bragte det, jeg sagde hele vejen igennem, nemlig at vi leverer et stærkt pres, og det fortsætter vi med, men vi mener ikke, det giver mening at afbryde de diplomatiske forbindelser, som var den kontekst, mit citat indgik i.
Holger K. Nielsen (SF), 2003-01-22:
Er den franske udenrigsminister slap? Er kineserne slappe, fordi de ønsker, at det her skal foregå på en ordentlig måde? Det, vi beder om, er, at den danske regering begynder at forholde sig til, om man vil støtte en amerikansk enegang i en krig mod Irak, eller om man ønsker, at en krig i det mindste skal diskuteres igen på en ordentlig måde i FN's Sikkerhedsråd.
Inger Bierbaum (S), 1999-03-05:
, da det private jo vil være tvunget til at hente det uddannede personale i det offentlige. Vi er derfor ikke afvisende over for, at der kan iværksættes forsøg med anderledes tilrettelæggelse af høreomsorgen, men vi ønsker mere viden om de forskellige tiltags konsekvenser, inden der skrides til nye lovgivningsinitiativer.
Kristian Thulesen Dahl (DF), 2002-12-06:
Sagen er, at det følger krystalklart af aftalen med regeringen, og det er den måde, vi vælger at fortolke den på, at vi stemmer nej til det ændringsforslag, som vil medføre, at man ikke overfører penge fra Den Sociale Pensionsfond til statskassen.
Flemming Møller Mortensen (S), 2019-04-24:
Det, Forebyggelseskommissionen for 10 år siden sagde, var jo lige nøjagtigt, at der måske godt kan være nogle værdier i det, altså at man differentierede momsen i forhold til frugt og grønt, men nok så væsentligt er det at bemærke, at Forebyggelseskommissionen ikke satte det op som en af deres forholdsvis mange anbefalinger, at de ville anbefale differentieret moms.
Svend Aage Jensby (V), 2003-01-15:
Til hr. Søvndal vil jeg sige: Ja, det er jo rigtigt, at NATO's generalsekretær har talt om værnepligt, og jeg husker også i hr. Søvndals mindretalsudtalelse i Forsvarskommissionen, at værnepligten efter hr. Søvndals opfattelse skulle afskaffes.
Mai Mercado (KF), 2018-05-04:
Hvis den familie skal på en uges ferie til Sydspanien og tager deres daglige aflastning med, som det foreslås i beslutningsforslaget, så vil det medføre offentlige merudgifter til aflastningspersonens løn, ophold m.v. Og der skal jo også betales løn og ophold for det tidsrum, hvor aflastningspersonen ikke yder aflastning til familien, fordi det jo ikke giver mening at lade aflastningspersonen rejse frem og tilbage mellem de perioder, hvor der ydes hjælp.
Karen Ellemann (V), 2017-03-29:
Og det er sådan set det, jeg også virkelig har prøvet at adressere, både i talen, men jo også i hele handlingsplanen for, hvad vi gør her, hvordan det er, vi finder veje ind til rent faktisk at skabe forandringer og netop skabe muligheder for, at man som borger i det her land kan gøre brug af de frihedsrettigheder, som generationer før os også har kæmpet for.
Jørgen Arbo-Bæhr (EL), 2005-06-02:
Der er en ting, som jeg synes vi måske skulle have afklaret angående Dansk Folkepartis holdning, og det er et forholdsvis klart spørgsmål: Mener Dansk Folkeparti, at der skal være fri adgang for østeuropæiske arbejdere til det danske arbejdsmarked, hvis blot det sker efter danske løn- og arbejdsforhold og under gældende dansk lovgivning og regler?
Mikkel Bjørn (DF), 2024-04-30:
Jeg håber derfor, at Socialdemokratiet på baggrund af den her opfordring vil tage op til genovervejelse, om de ikke skal stemme for det her beslutningsforslag, og hvis man vælger ikke at gøre det, synes jeg i virkeligheden, at det vil være en afsløring af, at man ikke for alvor mener det, når man siger, at man er kommet til erkendelserne af, hvad udlændingepolitikken betyder for Danmark, Danmarks tryghed, Danmarks frihed og sikkerhed og danskernes ret til at leve frit i deres eget land.
Lennart Damsbo-Andersen (S), 2011-04-13:
Som jeg erindrer, blev Spanien, Tyskland og Frankrig nævnt som eksempler på lande, hvor man investerer i uddannelse, netop for at man på den længere bane er i stand til at sikre, at der er økonomi til at betale for den velfærd, som vi alle sammen gerne vil have.
Magnus Heunicke (S), 2018-10-26:
I høringssvarene til det her lovforslag er der en række interessante indvendinger, og fra socialdemokratisk side har vi særlig været interesseret i svaret fra BL, altså fra boligselskaberne, som foreslår, at de tre repræsentanter skal have bedre muligheder for konkret at følge udviklingen ude i de enkelte boligområder og kunne vælge præcis det redskab, som vil være det rette, i samarbejde med boligselskaberne, kommunerne og de statslige myndigheder.
Per Stig Møller (KF), 2004-02-20:
Vi må konstatere, og vi må jo også tænke på vores egen sikkerhed, at der eksisterer atomkraftværker i andre medlemslande samt f.eks. i Ukraine og Rusland, og sikkerheden på disse værker angår også os, hvad vi jo har erfaret fra Tjernobylkatastrofen.
Torsten Schack Pedersen (V), 2021-10-12:
Taksonomiforordningen giver et fælles grundlag for at bedømme bæredygtige investeringer, og det er et vigtigt redskab til at bekæmpe såkaldt greenwashing og til at sørge for, at virksomhederne har et klart ansvar for deres investeringer, men også til at sørge for, at man som investor kan være sikker på, at investerer man i noget, der kaldes grønt, så er det også ægte grønt.
Morten Helveg Petersen (RV), 2008-09-09:
Jeg tror, at hr. Lars Barfoed får travlt på ølkasserne ude i forsamlingshusene, hvis logikken her skal forklares på en måde, der gør, at folk vil tage jublende imod det her tilbud fra regeringen om med den ene hånd at få en ufinansieret skattelettelse og med den anden hånd få mulighed for at spare op på Den Særlige Pensionsopsparing, sådan som hr. Barfoed redegør for det her.
Aage Frandsen (SF), 2002-05-07:
Men når skatteministeren siger, at det her bidrager til at nedbringe ventelisterne, så synes jeg, at skatteministeren skulle tænke sig om og fundere over: Er det nu sådan, at der bliver flere læger, flere sygeplejersker og flere pladser på sygehusene på grund af det her?
Keld Albrechtsen (EL), 2002-11-28:
Altså i Enhedslisten har vi for eksempel den opfattelse, at hvis vi laver eksportstøtteordninger, som fjerner eksistensgrundlaget for bønderne i Afrika, så mister de altså muligheden for selv at producere noget på deres jord; så bliver de meget fattige, så bliver der hungersnød, så bliver der borgerkrig osv., osv.
Tove Videbæk (KRF), 2001-05-10:
Det er vi i Kristeligt Folkeparti naturligvis meget positive over for. Det, der har været vigtigst for os i Kristeligt Folkeparti i alt dette med medicintilskud, hele den proces, der har været, er, at de meget syge og de, som bruger meget medicin, og de økonomisk dårligst stillede ikke kommer i klemme, men at de tværtimod får de største tilskud, mens borgere, der ikke bruger ret megen medicin, ikke får ret meget i tilskud.
Kristian Bøgsted (DD), 2025-04-10:
Lad mig starte med at sige: Selvfølgelig bliver det også nemmere og deltage i samfundsdebatten, hvis man rent faktisk har bestået prøve i dansk 3 frem for prøve i dansk 2. Men jeg vil egentlig godt tilbage til det, hr. Frederik Vad var lidt inde på om PET.
Anders Fogh Rasmussen (V), 2003-01-21:
Regeringen lagde i den forbindelse vægt på, at såvel DUPI - og det er altså det, der nu er Institut for Internationale Studier - som PET-kommissionen begge bidrager til, at praktiske spørgsmål, som måtte opstå som følge af, at vi har fjernet denne begrænsning, bliver løst på en måde, der er tilfredsstillende for begge undersøgelser.
Morten Dahlin (V), 2023-05-31:
Derfor kunne jeg godt tænke mig at stille et spørgsmål til fru Inger Støjberg om det forslag, som Liberal Alliance, Det Konservative Folkeparti og Radikale Venstre er kommet med, om, at tusindvis af udlændinge uden papirer skulle komme til Danmark, begynde at arbejde i en dansk virksomhed uden at have fået opholdstilladelse og uden at have fået arbejdstilladelse, hvor sagsbehandlingen så først begynder bagefter, altså når de er kommet til Danmark.
Rasmus Jarlov (KF), 2020-11-24:
Det er et ansvar, som vi synes Folketinget skulle tage meget mere på sig ved at sørge for at vedtage simpel skattelovgivningen, støtte simplificeringer og have simplicitet meget højt prioriteret, i stedet for at vi hele tiden, hver gang der laves finanslov, opfinder en eller anden ny lille skatteskrue, vi kan dreje på – et nyt fradrag eller tilskud eller en ny skat, som gør, at tingene bliver meget, meget vanskelige både for skatteforvaltningen og for borgerne at gennemskue.
Birthe Rønn Hornbech (V), 2010-05-04:
Og dermed er der allerede lidt accept af den forfærdelige kultur, som vi jo netop alle sammen – går jeg ud fra – tager afstand fra, og som jo altså accepterer, at man i den grad kan tvinge og eventuelt udøve vold mod det unge menneske, som ikke retter sig efter slægtens og familiens ønske om, hvem vedkommende skal gifte sig med, og i det hele taget alt, hvad der vedrører vold også mod ægtefæller.
Inger Støjberg (DD), 2023-03-28:
Jeg bar det i hjertet, kan jeg sige, og derfor er jeg selvfølgelig uendelig trist over, at hr. Lars Løkke Rasmussen ikke bar det i hjertet og nu gør op med den grundsten, det er, når det handler om at få sendt folk hjem igen, der ikke længere har brug for vores beskyttelse.
Mai Mercado (KF), 2017-02-21:
Altså, kontanthjælpsreformen blev lavet for at sikre et større incitament til at komme i arbejde, simpelt hen fordi der for mange mennesker er indbygget en form for manglende forståelse for, at man kan arbejde i Føtex som kasseassistent og så få mindre udbetalt, end hvis man er på passiv offentlig forsørgelse.
Pernille Rosenkrantz-Theil (S), 2022-04-20:
For ud over at man fra det offentliges side skal gå foran – og det skal man være bedre til – er det jo også et spørgsmål om at bruge de muskler, man så at sige har som politisk forbruger, sådan at man kan gå ind at sige, at man altså kun handler med nogle, som lever op til deres lærlingeforpligtelser, og ikke med alle mulige andre.
Ole Sohn (SF), 2008-02-21:
Men vi er jo i en situation, hvor regeringen og Dansk Folkeparti bygger deres økonomiske politik på et skattestop - indimellem suppleret af skattelettelser - og det gør, at man på en helt uansvarlig måde har afskrevet sig et af de redskaber, der kan bruges i reguleringen af den økonomiske politik.
Jørgen Arbo-Bæhr (EL), 2006-04-28:
Flere af de ordførere, der har været heroppe, har refereret til den meget positive oplevelse, som statsborgerskabsdagen her i Folketinget for nylig var, ikke mindst for os som oplevede, hvad statsborgerskab betyder for folk, der kommer her til landet som flygtninge eller indvandrere.
Dennis Flydtkjær (DF), 2012-04-26:
Grunden til, at jeg har bedt om en kort bemærkning, er, at jeg lagde mærke til både i den socialdemokratiske ordførers tale og i finansministerens tale, at man nævnte Netbank som et rigtig godt eksempel på digitalisering, der har været en succes – hvilket jeg er enig i – og det samme gjaldt det, at man kan købe flybilletter digitalt.
Knud Erik Kirkegaard (KF), 1997-11-20:
Sagen er den, at den tidligere borgerlige regering i slutningen af 1980'erne mente - og den nuværende regering har ført den politik videre her i begyndelsen af 1990'erne - at det var en vældig god idé at formindske de offentlige udgifter på den deciderede arbejdskrafttunge del af arbejdsgiverens udgifter.
Mattias Tesfaye (S), 2022-04-06:
Men helt grundlæggende mener jeg, at retsstaten skal være i stand til at gennemføre de afgørelser, som myndighederne træffer, for ellers kunne vi lige så godt se bort fra den lovgivning, som et flertal i Folketinget er blevet enige om, og det duer jo heller ikke, for vi lever i et demokrati.
Birgitte Vind (S), 2021-05-17:
Vi sigter mod mindre bureaukrati for kommunerne, og i stedet vil vi meget gerne skabe rammerne for mere faglighed og mere omsorg og mere nærvær i ældreplejen, og at afsætte 50 mio. kr. til et pilotprojekt, der har til formål at opfylde allerede eksisterende forpligtelser, mener vi ikke er den rigtige vej at gå for at nå det mål.
Jan E. Jørgensen (V), 2012-02-03:
Hvis fru Zenia Stampe virkelig mener, at man skal udrydde statsløsheden, så må det vel også betyde, at man skal give statsborgerskab til folk, der er blevet idømt fængselsstraffe på 10 år, på 16 år, livstid, og at man også skal give statsborgerskab til folk, der er dømt for forbrydelser mod rigets sikkerhed.
Rosa Lund (EL), 2021-10-27:
Kan hr. Kristian Thulesen Dahl ikke lige bekræfte – bare så vi har det som grundlag i den her debat – at det jo er et folketingsflertal, som på et tidspunkt har ratificeret menneskerettighedskonventionen, og at det dermed også er et folketingsflertal, som har besluttet, at vi selvfølgelig skal overholde menneskerettighederne?
Martin Henriksen (DF), 2007-03-13:
Så foreslog regeringen, så vidt jeg husker – nu er der en diskussion om, hvad regeringen har foreslået – at der ikke skulle være nogen prøver i ungdomsklassen, og så kan man tænke lidt over, hvad resultatet rent faktisk er blevet, nemlig at der er kommet flere prøver i den nye 10. klasse, i hvert fald mulighed for at aflægge prøver, en ved juletid, hvis man vil det, og så kan man også gå op igen, når man har været der 1 år, for det vil der være mulighed for.
Sophie Hæstorp Andersen (S), 2011-01-12:
Der er det jo bare, jeg må spørge ministeren: Er ministeren enig i – selv om middellevetiden er steget og ministeren eller jeg som sundhedsordfører er med til at gøre danskerne mere sunde – at det jo indgår i efterlønsforliget i 2006, at både efterlønsalderen og pensionsalderen vil stige, således at en rengøringskvinde eller en social- og sundhedsassistent, der i dag er 43 år, i fremtiden først vil kunne gå på efterløn, når hun er 63 år, eller på pension, når hun er 68 år.
Pia Gjellerup (S), 2006-10-11:
Stor har overraskelsen selvfølgelig været for de kommuner, der syntes, de skulle have en ge vinst i forhold til udligningsreformen og altså skulle etableres i en situation, hvor de kunne klare sig selv, at en større del af deres gevinst skulle afleveres videre til skatteyderne i stedet for at sikre det, der var meningen med det hele, nemlig et velfærdsniveau, der var sammenligneligt med det, der er i den øvrige del af landet.
Poul Nyrup Rasmussen (S), 2001-04-25:
Globalisering handler om stærkt og øget økonomisk samhandel og samkvem, dvs. den traditionelle handel med varer, som vi har kendt i masser af år, men i allerhøjeste grad også de internationale finansielle markeders stadig stigende betydning for den samlede verdensøkonomiske udvikling.
Martin Lidegaard (RV), 2007-04-20:
Jeg forstod på Venstres ordfører, at regeringens strategi går ud på at presse teknologien ved at regulere lidt hårdere – jeg går ud fra, at det er afgifter og kvotesystemer – så det kan betale sig at udvikle teknologien, for indtil nu har teknologien jo ikke kunnet løse problemet.
Ulla Tørnæs (V), 2020-04-30:
Det er måske også derfor, at det ved første øjekast forekom mig at være en fremmed fugl på uddannelses- og forskningsområdet, og her må jeg tilstå, at der hjalp fremsættelsestalen og bemærkningerne til lovforslaget ikke ligefrem med en forklaring på, hvorfor implementeringen af proportionalitetstestdirektivet var faldet i mit lod som Venstres uddannelses- og forskningsordfører.
Jan Petersen (S), 1998-12-17:
Jeg synes selvfølgelig, at det er rimeligt, og at det er fornuftigt, at Venstre i enighed med regeringen og de andre partier i Folketinget, som står bag vedtagelsen, er gået efter, at borgeren fik ret til at få behandlingen, og at der blev bygget et system op, som sikrer, at hvis ikke amtet kan sikre behandlingen, så skal Sundhedsstyrelsen overtage og finde behandlingspladsen.
Rasmus Jarlov (KF), 2019-12-05:
Så jeg forstår godt, at Socialdemokraterne ikke er tilhængere af, at man skal have lavere skat, men kan Socialdemokraterne ikke anerkende nogen af de andre argumenter, som er, at vi godt vil hjælpe folk, der er i arbejde, at vi godt vil afskaffe bureaukrati, og at 2.800 kr. om året faktisk er mere, end hvad en arbejdsgiverbetalt telefon kan være værd?
Astrid Krag (S), 2020-05-07:
Vi afsætter 48 mio. kr. varigt som et løft til de ambulante tilbud, og det er som bekendt tilbud for de mennesker, der ikke har mulighed for – eller for hvem det ikke er det rigtige – at rive deres liv op med rode og flytte fysisk på et krisecenter, så de kan få ambulant hjælp og behandling.
Lars Dohn (EL), 2013-10-22:
Nu er aftalelovens § 36 vel også den, der i folkelig omtale kaldes for bondefangerparagraffen – nå, jeg vidste ikke, at det var et stående udvalg, jeg sad i – og det ville måske være hensigtsmæssigt at have noget, som kunne opfange aftaler, som ikke direkte kunne omfattes af bondefangerbestemmelsen.
Elisabeth Arnold (RV), 2001-03-22:
Men lægdommeres medvirken, lægelementet i retsplejen er jo en vigtig del af at få fornemmelsen af, om der er overensstemmelse mellem rettens resultater og den fornemmelse, som den almindelige befolkning har for, hvordan sådan nogle sager skal udmøntes, hvilke straffe der skal udmåles.
Sophie Hæstorp Andersen (S), 2008-03-26:
Hvilke initiativer vil regeringen tage for, at dommen fra Odense Byret den 6. marts 2008, hvor en familie fik tilkendt erstatning som følge af at være flyttet ind i en nybygget bolig med skimmelsvamp, også kan komme borgere med skimmelsvamp i ældre byggeri til gode?
Morten Østergaard (RV), 2008-12-18:
Og det synes jeg bare er problematisk, når vi i øvrigt betænker, at man så sender et signal til alle homoseksuelle, der måtte leve i det her land som par og eventuelt med børn fra tidligere ægteskaber eller andet involveret, om, at de heller ikke kan varetage barnets tarv.
Mads Olsen (SF), 2025-04-10:
Der synes vi jo, når vi kigger på de sager, vi ser, at det er ret tydeligt, at vi har sager, hvor den voldelige partner som led i voldsudøvelsen også afholder og afskærer kvinden, oftest, fra at deltage i det danske foreningsliv, deltage på arbejdsmarkedet, lære det danske sprog, få en uddannelse osv., og vi mener egentlig, at loven bør reflektere, at det ikke bare er så simpelt ude i praksis.
Trine Mach (SF), 2015-05-27:
Mener ministeren, at de nuværende åbningstider i daginstitutionerne, hvor 54 ud af 98 kommuner har daginstitutioner, der har åbent efter kl. 17, kan understøtte en familie med to udearbejdende forældre på fuldtid med skæve arbejdstider, som f.eks. sygeplejersker og politibetjente?